JohanHeinsen/ENO huggingface dataset:
Kiøbenhavns Postrytter, 1792-07-20
Udtog af Hr. Professor Gamborgs Nysa med Anmærkninger af Jacob Jørgen Friis, Hører ved Frue latinske Skole, er tilkiøbs at bekomme i det Høyffnerske Contoir for 1 Mk. 4 s.
Kiøbenhavns Postrytter, 1792-07-20
Vibel- og Kirke-Historie, fra Verdens Begyndelse, NB. indtil det 18de Seculum efter Christi Fødsel, hvorudi Guds Kirkes og Lærdoms Tilstand, berømmelige og lærde Mænd, og Skribentere, dens Fiender, Forfølgere og Kiættere, samt andre dertil henhørende mærkværdige Ting, tydelig og paa korteste Maade bliver forklaret, samt med mueligste Accuratesse udgivet af Owe Thorning, Sognepræst ved Toftlund Meenighed i Riber Stift. Da der nu i dette roesværdige, smukke og velforfattede Skrift, som bestaaer i 2 Tømmer i Qvarto, kan læses iblant andet det, hvad som ellers i mange Bøger var at hente og samle, og paa adskillige Maader fremsat, og da det er det første i sit Slags, der paa den Maade i det Danske Sprog har seet Lyset, vil man haabe med saadant et betydelig Skrifts Oplæggelse at have gjort Fædernelandet en Tieneste; det er til Kiøbs at bekomme i det kongel. Bogtrykkerie for 8 Mk. Exemplaret, eller begge Tomer.
Kiøbenhavns Postrytter, 1792-07-23
Kiøbenhavns No. Aar ann. Huus. saa Post-Tidender, om al aaben, Mandagen, den 23 Julii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1792-07-23
Constantinopel, den 11 Junii. Pesten har nu aldeles ophørt her, og den nye Storvizir ankom den 7de hujus. Derimod er den nye Storadmiral udgaaet paa sit sædvanlige aarlige Krydstog i Archipelagus, efterat hans Ægteskabscontract med den afdøde Keiser Addul Hamids ældste Datter var blevet underskrevet.
Kiøbenhavns Postrytter, 1792-07-23
Den Russisk Keyserlige Charge d'Affaires har erklæret, at Major Lambros Operationer i Archipelagus foretages imod Keyserindens Vidende og Villie, og at Porten altsaa kan behandle ham som en anden Søerøver.
Kiøbenhavns Postrytter, 1792-07-23
Lissabon, den 13 Junii. Doctor Willis's voldsomme Cuur er forbi. Han lod nemlig i Slotsøen ved Quelus bygge et Brædehuus, saaledes indrettet, at Dronningen, naar hun betraadde et vist Sted paa Gulvet, faldt pludseligen igiennem og ned i Vandet, hvoraf hun strax af de ved Haanden værende Svømmere blev optaget. Det er vist, at dette uventede Fald i det kolde Vand har havt en god Jndflydelse paa hendes Sindssvaghed, og man venter de bedste Følger deraf. Den Feber, som indfandt sig hos den høye Patient ved denne Leylighed, havde Doctor Willis forudsagt. Forleden faldt det Arbeyderne i Arsenalet ind at rebellere, fordi man efter befaling vilde visitere dem ved Udgangen; men man fik dem snart med Magten bragt til Lydighed, og adskillige af dem ere dømte til Slaverie paa Galeierne.
Kiøbenhavns Postrytter, 1792-07-23
Strassburg, den 7 Julii. General Kellermann trækker med sin Armee til Rhinstrømmen. Fæstningerne ere alle i den bedste Forsvarsstand, og tilstrækkeligen forsynede med Proviant og Munition. Hveden, som var steget til 20 Livres, er nu faldet til 15 Livres (180 Pund pr. Sæk), saa stor er Forraaden. Sæden staaer fortræffelig, og lover en riig Høst. Assignationerne gielde 38 Procent. Paa Rhinserne imellem begge Rhinbroerne camperer der nu en Bataillon Volontairer tilligemed Linietropperne. Man forsøger nu at anlægge en ordentlig Færge til Overfarten, istedet for bemeldte Broer. Adskillige mistænkelige Personer ere forviiste Staden.
Kiøbenhavns Postrytter, 1792-07-23
De ubeedigede Geistlige har man betydet, at de, naar de overbevises om den ringeste Handling imod Lovene eller den mindste Tale, der kunde sigte til Misfornøyelse eller Oprør, ligeledes skulle rømme Staden. - Hr. de St. Paul, Marechal de Camp og Artillerie=Commandeur ved Rhinstrømmen, har allerede længe været mistænkt, og er i Forgaars gaaet over til Prindserne.
Kiøbenhavns Postrytter, 1792-07-23
Montmedy, den 8 Julii. Hele denne Egn er fuld af Frygt og Rædsel. Østerrigerne trække sig stærkt sammen ved Orval, og man troer, at de allerførst ville gaae løs paa Varennes.
Kiøbenhavns Postrytter, 1792-07-23
Stockholm, den 9 Julii. J den efter Ansøgning entledigede Grev G. A. Horns Sted er General Toll udnævnt til Præsident i Krigscollegiet, og Ceremoniemester Fredenheim til Cancellieraad og Director for det Kongelige Musæum.
Kiøbenhavns Postrytter, 1792-07-23
Ritmester Ankarstrøm, en Broder til Kongemorderen, forandrer med Hertug Regentens Tilladelse sit Familienavn, og antager Navnet Löwenstrøm. Den saa kaldte Mangerning, eller Recruteringen til Regimenternes Complettering, er af Hertug-Regenten afskaffet ved heele Armeen.
Kiøbenhavns Postrytter, 1792-07-23
Paa Slottet Carlsborgs Indretning til en Cadetskole arbeydes der nu af alle Kræfter.
Kiøbenhavns Postrytter, 1792-07-23
Det Ostindiske Skib, Gustav den Tredie, er den 2den hujus lykkelig ankommet fra Canton til Gothenborg. De Pommerske Landstænders Hyldingseed, som hidtil formedelst indløbne Vanskeligheder har været udsat, vil nu med første finde Sted; og Landstænderne hidsende i denne Anledning Kammerherren Baron Schulz og Syndicus, Julich med underdanig Forsikkring om deres Troeskab.
Kiøbenhavns Postrytter, 1792-07-23
Warschau, den 11 Julii. Prinds Poniatowsky har atter forandret sin Leyr, og trukket sig fra Warcowize til Dubienka, hvor han paa den eene Side har den Galliziske Grændse, og paa den anden de Polesiske Moradser, desuden er han ved denne Poste ring sat i Stand til at giøre Russerne det heel vanskeligt at passere Bugfloden, og at faae Havre og Fourage fra Gallizien. Reconfoederationsacten er meget høytideligen undertegnet i Willa, og den Russiske General Kreczetnikow har ved samme Leylighed kastet Penge ud iblandt Folket. Derefter har man besat de vigtigste Embeder med de i Petersburg dertil udsete Personer, endskiøndt nogle af disse ey engang vare nærværende i Willna. Saaledes er Fyrste Sapieha udnævnt til Generalmarechal i Litthauen; men man paastaaer, at han ikke tager derimod, men vil med det første komme herhid.
Kiøbenhavns Postrytter, 1792-07-23
Commandeuren for de Russiske Tropper i Willa, Hr. Kossakowsky, polsk af Fødsel, havde ladet en gammel ærværdig Canonicus kaste i Lænker og transportere til Po lock. Paa Landeveien mødte den Russiske General Krezetnikow denne Arrestant, lod ham føre til sig, og spurgde ham om Aarsagen til hans Tilstand. Den Gamle skildrede sin Ulykke med de stærkeste Farver og forsvarede sig med saadan Varme, at den rørte ædelmodige General strax lod Lænkerne tage af ham, og sendte ham i sin egen Vogn tilbage til Willaa, men lod igien Hr. Kossakowsky bringe som Arrestant til Polock.
Kiøbenhavns Postrytter, 1792-07-23
J Litthaven har vor General Zabiellos Avantgarde den 4de hujus maattet udhlde et Angreb af Russerne, som vare os langt overlegne, og mistede dog henved 100 Mand. Vort Forliis skal være omtrent halv saa stort Man haaber nu, at den Litthauiske Armee snart vil forene sig med Kronarmeen. Rygtet vil, at Prinds Poniatowsky igien har forladt Dubienka, og skal allerede være i Lublin.
Kiøbenhavns Postrytter, 1792-07-23
En den 7de hujus fra Litthaven ankommen Stafette beretter, at Russerne ere som Venner indrykkede i Grodno, uden at tilføye nogen Mand ringeste Skade, og at en Deel af den Russiske Armee har naaet Warschau paa 30 Miile nær. I Dag marcherer den Kongelige Garde og Artilleriet til Leyren paa hiin Side Weichselen, hvorhen Kongen ogsaa begiver sig. Vagterne her i Staden besættes nu af Borgerne. – Den Russiske Gesandt von Bulgakof er her endnu.
Kiøbenhavns Postrytter, 1792-07-23
Pohlsk Grændse, den 11 Julii. J forrige Maaned har Krigscommissionen faaet 36000 Stykker Geværer fra Engeland, og der skal være et nyt Forraad underveis.
Kiøbenhavns Postrytter, 1792-07-23
Den Russiske Archimandrit (von Sluck) er i al Stilhed, under en stærk Bedækning af Cavallerie, transporteret til Censtochan. - Han er en indfødt Polak, Vasal af Republiken, men har altid været meget ustadig, snart Jesuit, snart Basilianer, og snart Medlem af enhver anden Orden.
Kiøbenhavns Postrytter, 1792-07-23
Brüssel, den 12 Julii. Hertugen af Sachsen Teschen er allerede i Dag igien reyst til Hovedqvarteret Mons, og i Morgen reyser Erke hertuginden, hans Gemalinde, til Frankfurt, hvorhen Erkehertug Carl og Ministeren Metternich i Forveien vare reyste.
Kiøbenhavns Postrytter, 1792-07-23
Marechal Luckner forskandser sig i sin Leyr ved Famars, og anlægger Batterier, for ikke at blive overfaldet. Hr. la Fayette er, som man fornemmer, marcheret med sin Armee til Metz. Alle vore Krigsfanger er udvexlede imod Franskmænd, og endda have vi et betydeligt Overskud af disse tilbage.
Kiøbenhavns Postrytter, 1792-07-23
Man taler nu om, at en Vaabenstilstand med Frankerige er nær for Haanden.
Kiøbenhavns Postrytter, 1792-07-23
London, den 13 Julii. J Forgaars gik Lord Hood med sin af 20 Seylere bestaaende Flaade fra Spithead, for i tre Uger at krydse i Canalen, og derefter mandeuvrere for Kongen ved Weymouth.
Kiøbenhavns Postrytter, 1792-07-23
J Gaar reyste den franske Hertug de Cogny med sin Søn herfra til Tydskland. – Det hedder, at de franske Parlementer ville forsamle sig i Mannheim.
Kiøbenhavns Postrytter, 1792-07-23
Alle Tidender fra St. Domingo skildre denne ulykkelige Colonies ynkværdige Tilstand. J den forhen saa blomstrende Capstad hersker Hungersnød, Ødelæggelse og en smitsom Sygdom, som dagligen river mange Mennesker bort. Alle derfra kommende Skibe ere fulde af Passagerer, og Kysterne paa bemeldte Colonie foruroeliges meget af Søerøverne.
Kiøbenhavns Postrytter, 1792-07-23
Fra Scotland skal der i de sidste 12 Maaneder være udvandret over 2000 Mennesker til Nordamerica.
Kiøbenhavns Postrytter, 1792-07-23
Jblandt de kostbare Præsenter, som Lord Macartner medtager til Keiseren i China, findes en Sommer, og en Vinter=Kareet, som med Lordens egen skal have kostet 5000 Pund Sterling.
Kiøbenhavns Postrytter, 1792-07-23
Fra vores nye Sierra Leona-Colonie har man den behagelige Tidende, at Jordbunden sammestæds er meget fordeelagtig for den begyndte Caffe, Sukker= og Bomulds Avl.
Kiøbenhavns Postrytter, 1792-07-23
Haag, den 14 Julii. Efter private Breve fra Paris er der vel gjort Nationalforsamlingen det Forslag, at oprette en Legion Bataver, der skulde bestaae af de emigrerte Hollandske Patrioter, men man er her temmelig viis paa, at dette Forslag ey vil gaae igiennem, siden Nationalforsamlingen selv har erklæret, at dets Udførelse umueligen kunde være Engeland og det Durchl. Oranienske Huus ligegyldig. I Dag celebrerer man her i Hotel de France den franske Revolutionsfest, og Politiet har føyet den Anstalt, at den offentlige Rolighed derved ey skal blive forstyrret.
Kiøbenhavns Postrytter, 1792-07-23
De franske Prindser have hidsendt een af deres Adjutanter, den Hollandske Greve von Weldern, fra Coblenz, for at udvirke Løsladelse for een af deres Agenter i Amsterdam, som paa den franske Ministers, de Mauldes, Reqvisition blev arresteret som falsk Assignat=Fabriker, Prindserne have i denne Anledning selv corresponderet med Generalstaterne, og Arrestanten faaer virkelig sin Friehed igien, siden den franske Gesandt nu erklærer ham uskyldig.
Kiøbenhavns Postrytter, 1792-07-23
Frankfurt, den 14 Julii. J Dag bliver den nye Keyser her kronet, og den 18de eller 19de vil han modes med den Preussiske Monark i Maynz. Derefter ventes Kongen af Preussen den 21de til Coblenz, holder den 23de Mynstring over sin Armee der, og lader den derpaa den 26de trække i Leyr. Den regierende Hertug af Brunsvig fører Generalcommanden over alle imod Frankerige agerende Tropper ligefra Schweitzergrændsen til Ostende, og da de franske Prindser nu have givet ham en Liste over alt deres stridbare Mandskab, saa har han overdraget Greven af Artois og Marechal Broglio Commanden over samme, under hvilke Prindsen af Conde commanderer Avantgarden.
Kiøbenhavns Postrytter, 1792-07-23
Cleve, den 14 Julii. J vores Avis meldes, at Prindsen af Conde allerede er paa Marchen imod General Kellermann, og at man med allerførste kan vente at høre noget om Angrebet. Jmidlertid troer man her, at begge Armeer ville paa den venskabeligste Maade forene sig, og at Elsass og Lotthringen, som Frankerige udentvivl maa miste, ere meget tilbøyelige til at unddrage sig fra Jacobinernes Herredømme. Det modererte Partie i Frankerige skal vel underhaanden have negotieret i Wien, for at forekomme dette Slag, som de kunne takke Jacobinerne for, men de ere komne for sildig; thi en Constitution, som af dens Stiftere er blevet saa slet haandhævet, og som saa at sige har skabt Jacobiner Secten, bør uden Modification og Jndskrænkning tilintetgiøres fra Grunden af.
Kiøbenhavns Postrytter, 1792-07-23
Leipzig, den 15 Julii. En vis Pohlsk Magnat og erklæret Fiende af den nye Constitution har udfærdiget et Slags Circulaire til adskillige Handelshuuse i Wien, hvori han advarer disse, at de ikke maa giøre Republiken noget Laan, ifald de ikke vil tage Skade for Hiemgield.
Kiøbenhavns Postrytter, 1792-07-23
Kiøbenhavn, den 23 Julii. Den 22de Julii blev anlagt Hofsorg for Hertug Ferdinand af Brunsvig Wolfenbüttel, som bæres i 3 Uger. Cavaliererne bære sorte Klæder med Silke=Knapper og Knaphuller, blank Kaarde og Spender, 14 Dage sorte og 8 Dage hvide Silkestrømper. Damerne bære sorte Silkeklæder, 8 Dage Fryndser og sorte Baand, 8 Dage sorte og hvide Baand og 8 Dage braagede Baandog Kniplinger. Under 16de Martii er Fuldmægtigen Anton Hansen, allernaadigst beskikket til Takkelloftsskriver ved Holmen i Jens Rosenbergs Sted, som derfra efter Ansøgning i Naade entlediget. Den 28de f. M. ere Commandeur=Capitain Anton Frederich Lützow og Generaladjutant Capitain Johan Cornelius Krieger beskikkede til Eqvipagemestere, den første paa gammel Holm og den anden paa nye Holm. Den 27de April er Cancellisten Peder Tersling beskikket til Auditeur, samt Eqvipage og Mynsterskriger ved Frederichs værns Værf. Samme Dag er Cancellisten ved Haandværsstokkens Sager i Søe-Etatens 3die Departements=Contoir, Berendt Antvorskow, beskikket til Materialforvalter, ved Dokken, og Niels Krog igien i hans Sted ansat til Cancellist i bemeldte Contoir. Den 8de Junii er den hidtil værende 2det Departements=Secretair ved Admiralitets og Commissariats=Collegio, Cancellieraad Mads Bie, i Naade efter Ansøgning entlediget, og forrige Cancellist Friderich Christian Smith igien under samme Dato udnævnt til 2det Departements eller Commissariats=Secretair ved bemeldte Collegio.
Kiøbenhavns Postrytter, 1792-07-23
J Tallotteriets 532te Trækning i Altona, den 19de Julii, udkom følgende Numere: Meteorologiske Observationer.
Kiøbenhavns Postrytter, 1792-07-23
Vinden. Barom. Therm. 18 1/4 Varme. 16 Julii. S. V. Uvis. N. V. S. S. O. 28. O. O. 16 1/2 S. V.
Kiøbenhavns Postrytter, 1792-07-23
Udi afvigte Uge fra den 14de Julii til den 21de dito, ere i denne Kongel. Residencestad copulerede 14 Par. Fødte Drenge 40. Piger 34. Tilsammen fødte 74. Døde Mænd 13. Qvinder 12, Drenge 12, Piger 9, af følgende Sygdomme: Alderdom 3. Apoplexie 1. Beenskade 1. Blodstyrtning 2. Brystsyge 1. Druknet 1. Dødfød 1. Frisler 1. Gulsoet 1. Kopper 1. Krampe 1. Lungesyge 1. Mæslinger 1. Skiørbug 1. Slag 10. Steensmerte 1. Svindsoet 2. Tærende Syge 7. Uangivne Svagheder 5. Vattersoet 4. Tilsammen døde 46. Altsaa 28 flere fødte end døde. Udtog af Hr. Professor Gamborgs Nysa med Anmærkninger af Jacob Jørgen Friis, Hører ved Frue latinske Skole, er tilkjøbs at bekomme i det Hopffnerske Contoir for 1 Mk. 4 s.
Kiøbenhavns Postrytter, 1792-07-27
Kiøbenhavns No. Aar. at Bruun. huus duun, Post-Tidender. at langs Fredagen, den 27 Julii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1792-07-27
Lissabon, den 28 Junii. Doctor Willis har nu tilraadet Dronningen at giøre en Søereyse, og Prindsen af Brasilien lader til den Ende et Rangskib paa 74 Kanoner og 2 Fregatter udruste, for at giøre en Tour med Hs. Majestæt, og det til Porto, som man meener.
Kiøbenhavns Postrytter, 1792-07-27
Petersburg, den 6 Julii. Dagens Hoftidende leverer den første Officialberetning om vore i Pohlen indrykkede Troppers Operationer, hvori de Pohlske Tropper gives Navnene Contrafactionister og Factionister. Denne Beretning sluttes med Willnas Besættelse saaledes: "Litthauens Hovedstad er uden Modstand, og uden at Jndvaanerne i mindste Maade ere blevne undertrykte, blevet besat af Hs. Keyserl. Majestæts Tropper. Opmuntrede af deres Beskytteres venskabelige Behandling have Jndvaanerne derefter offentligen bevidnet deres Glæde over Befrielsen fra det Aag, som den uretmæssige Constitution af 3die Maji havde paalagt dem."
Kiøbenhavns Postrytter, 1792-07-27
Lüttich, den 6 Julii. Her er i disse Dage ankommet to Pohlske Commissarier, som have medbragt en Assignation paa 20000 Ducater, der er stillet paa een af vore Banquerere, og af ham blevet accepteret. De have her indkiøbt en Mængde Flinte, og bestilt et stort Antal i alle Tydsklands Fabriker.
Kiøbenhavns Postrytter, 1792-07-27
Wien, den 9 Julii. Af Erkiendtlighed for de af den Ungarnske Nation modtagne Kierlighedsbeviser har Kongen bevilget dem, maanedlig at indføre en vis Qvantitet Kornvarer frit til Østerrige i en bestemt Tiid.
Kiøbenhavns Postrytter, 1792-07-27
Grændseberigtigelserne i Croatien gaae endnu meget langsomt fra Haanden, da de tyrkiske Grundeyere i de til Østerrige afstaaede Districter ere uudtømmelige paa Udflugter.
Kiøbenhavns Postrytter, 1792-07-27
Ved det Jllyriske Hofcancellies Ophævelse og Forening med det Ungarnske sparer Hoffet 72000 Gylden om Aaret. Den gamle General Betrasch, som nyeligen døde her i sit 84de Aar, er efter hans Testamente, og i Følge Joseph den Andens Forskrivt, blevet begravet i en Sæk.
Kiøbenhavns Postrytter, 1792-07-27
J Ungarn skal der ey allene til civile men ogsaa militaire Befordringer herefter fornemmeligen bringes af Landets egne Børn i Forslag, og er det udtrykkeligen befalet, at der ved de Ungarnske Feldt, Garnisons- og Grændse Regimenter ingen andre end indfødte Ungarer maae faae Officeerscharger. Videre skal der altid herefter sidde nogle Ungarer i Hoskrigsraadet, og efter et Aars Forløb skal det Ungarnske Sprog bruges i alle Landets Anliggender istedet for det hidtil brugte latinske Sprog.
Kiøbenhavns Postrytter, 1792-07-27
Stockholm, den 13 Julii. Efter Hertug Regentens Befaling er det i vore offentlige Blade bekiendtgjort, at ingen umiddelbare Ansøgninger og Embeder og deslige blive imodtagne hos Kongen; men at alt saadant skal gaae den behørige Vey igiennem Collegierne, som derom have at indkomme med deres Forslage og Betænkninger. Arbeydet paa Lystslottet Haga, den Høystsalige Konges kiæreste Opholdstæd, fortsættes paa Enkedronningens Bekostning. Og bringer Fregatten Bellona, som under Capitain Platens Commando overbragte Præsenterne til den Maroccanske Keiser, en Ladning Marmor tilbage fra Livorno til bemeldte Brug.
Kiøbenhavns Postrytter, 1792-07-27
De forhen værende Oberster Montomer og Leyonstedt, der som Medskyldige i Conspirationen 1788 bleve tildømte at tilbringe deres øvrige Levedage i Landflygtighed paa Øen St. Barthelem i America, ere benaadede, og have faaet Tilladelse at komme her tilbage. Vort Operahuus, hvori den ulykkelige Masquerade den 16de Martii holdtes, skal igien indvies paa den Maade, at der først, den Høystsalige Konge til Ære, skal opføres Sørgemusiker i samme, derefter Sørgespil, siden Dramer, og endelig efter et Aars Forløb igien Operaer. J nogle Dage har der gaaet det Rygte, at her skal holdes en Rigsdag.
Kiøbenhavns Postrytter, 1792-07-27
J Forgaars bleve de fra de i Arrest siddende Statsfanger indkomne Ansøgninger sendte til den Kongelige Hofvet, for om 14 Dage at faae dennes Betænkninger; da Sagerne ville blive optagne til endelig Dom.
Kiøbenhavns Postrytter, 1792-07-27
Warschau, den 14 Julii. Med en den 11te fra Prinds Poniatowskys Leyr ankommen Coureer erfares, at General Koskinsky, da han den 7de blev en Colonne af den Russiske Avantgarde vaer, som havde vovet sig omtrent en Miil fra Hovedcorpset, vilde først afskiære den Communicationen og derpaa angribe den. Til den Ende havde han strax sendt Bud til General Lubomirsky, og forlangt Understøttelse af ham; men da han hverken fik Svar, eller saae noget til Generalen selv, saa vilde han igjen trække sig tilbage. Jmidlertid var Cavalleriet allerede af den Russiske Kanonild bragt til at flygte. Da den Russiske General siden saae, at et nyt Corps under Prinds Michael Lubomirskys Commando kom General Koskinsky til Hielp, lod han ogsaa fyre paa det, ja de Russiske Kosakker, svømmede endog over en Flod, for at forfølge vore Tropper. Vi have ved den Affaire mistet en Krigscasse med 6000 Ducater, 14 Munitionsvogne, 1 Standart, og 54 Mand, som bleve gjorte til Fanger.
Kiøbenhavns Postrytter, 1792-07-27
Generalitetet fra Confoederationen i Kronlandene har allerede begivet sig fra Gammel-Constantinow til Zaslaw. Dag for Dag blive der nye Confoederationer til i Woywodskaberne, og der fattes ikke paa saadanne Constitutionens Modstandere, der lade sig giøre til Marechaler.
Kiøbenhavns Postrytter, 1792-07-27
General Lewandorf er med sit Corps gaaet lige til Luck, hvorfra han agter sig videre til Lubieszow, for at støde sammen med General Fersens Avantgarde. Fra Russisk Side er der oprettet et Corps af 2000 Kosakker, der er bestemt til Confoederationens Tieneste. Leyren paa hiin Side Weichselen, hvor Kongen i Dag spiste til Middag, bliver hver Dag forstærket, og didhen sendes Recruter fra alle Kanter.
Kiøbenhavns Postrytter, 1792-07-27
Paris, den 16 Julii. Den høytidelige Dag i Forgaars gik af i den bedste Orden, og uden at derved indtraf det ringeste Uheld. Allerede Klokken 8 om Morgenen var den største Deel af den Parisiske Armee opmarcheret paa Bastille Terrainet, hvor 24 Deputerede fra Nationalforsamlingen i den franske Nations Navn lagde Grundstenen til en Friehedsstøtte, som den bekiendte Patriot Palloi har faaet i Commission at opreise der. Klokken henved 12 begav hele Armeen sig legionviis paa Marchen til Forbundspladsen. J Midten saaes Lemmerne af Departementet, Municipaliteten, Tribunalerne, og en stor med en Kølle bedæbnet Frieheds Støtte, som blev baaret af 30 bomstærke Mænd, der vare udziirede med røde Huer og trefarvede Baand. Toget gik igiennem Gaderne St. Denis, St. Honoree, over Ludvig den 15des Plads og Constitutionsbroen til Forbundsgaden o. s. v. Kongen og den Kongelige Familie mødte Kl. henved To paa Pladsen, og saae der Armeen, som man anslog til 130000 Borgere, 10 Mand høyt defilere forbi. En utallig Mængde strømmede desuden til fra alle Kanter. Fædrenelandets Altar var besat med 40000 Franskmænd. Kongen aflagde sin Eed i Nationalforsamlingens Præsidents, Hr. Aubert de Bayets Hænder, dog uden at Armeen derved stod i Gevær, ey heller formerede Armeeen, hvilket nogle ivrige Patrioter saameget ønskede, nogen Bataillon Quarree, for at vise Folket det store Syn af 130000 sværgende Forsvarere; men Officererne gik til Altaret, og svoere for Armeen. Jmidlertid saae man 3 forskiællige Gange hele Armeens Hatte ligesom svæve i Luften paa Bajonetterne, hvorved raabtes: "Nationer leve! Forbundspladsen var beplantet med 83 Poppeltræer, af hvilke ethvert var ziiret med en Pique og en trefarvet Baandrulle, hvorpaa saaes Departementets Navn. Jmellem Fædrenelandets Altar og Militairskolen reyste sig en Sørgeobelisk, paa hvis høyre Side læstes disse Ord: "Til de for Fædrenelandets Forsvar paa Grændsen afsielede Borgeres Minde, og paa den venstre Side: "Zittrer Tyranner, vi ere færdige til at hævne deres Død. Jmellem Altaret og Seinen stod et Poppeltræe med Vaabenskiold og andre Kiendemærker paa det afskaffede Feudalsystem. Ved Foden af dette Træe var opstillet et Baal. Nationalforsamlingen anmodede Kongen om at antænde Baalet; men Hs. Majestæt undskyldte sig med, at det var saa sildig, at Tiden var forløbet, og at han maatte til sin Familie igien. Klokken var henved 7 Aften. Nogle af Nationalforsamlingens Deputerede antændte Baalet, hvorved Feudaltræet lagdes i Aske. – Endnu fortiener at anmærkes, at Kongens mange Huusbetiente og Livreer maatte holde sig afsides, saalænge Nationalforsamlingens Deputerede stode hos ham. Saasnart Maire Pethion lod sig see, Klokken 8 om Aftenen hørdes et almindeligt Vivat. var alting forbi, og hele Paris blev illumineret.
Kiøbenhavns Postrytter, 1792-07-27
Ministerpladsene ere endnu ubesatte, og de 6 gamle Ministre maae derfor indtil videre giøre Tieneste. Alle de, som Kongen har tilbudet nogen af disse Poster, have undskyldet sig.